அப்போது இத்தாலிநாட்டைச் சேர்ந்த கன்யாஸ்த்ரீ ஒருவர் மதுரையில் இருந்து அங்கே வருகிறார். பல குழந்தைகளை தன் செலவில் படிக்கவைக்கிறார். தொழுநோய்சேவைக்காக தன்னை அர்ப்பணம்செய்தவர். அவரை முத்துமீனாள் அம்மா என்று அழைக்கிறார். அபப்டி அழைப்பது அம்மாவுக்கும் மிகவும் பிடிக்கும். தனக்கு படிக்க ஆசை என்று சொல்லி அம்மாவின் காலில் முத்துமீனாள் விழுகிறார். அபப்டி விழக்கூடாது என்று கண்டிக்கும் அம்மா அவளை படிக்கவைக்க ஏற்பாடு செய்கிறாள்.